
Els autors, persones d'aguda 
intel-ligència i profunda recerca 
personal, ens parlen d'espiritualitat 
com a base per a la pau interior i 
la pau social: aporten una mane- 
ra d'actualitzar el missatge de les 
tradicions espirituals, al món ac- 
tual tan canviant. L'ego ens causa 
problemes, i es pot transcendir si 
entrem a la nostra interioritat, ens 
transcendim. I com en un iceberg, 
el que portem a dins transcendeix 
a l'exterior. Si portem pau, s'estén la 
pau al voltant nostre: si molts por- 
ten la pau, hi haurà pau en aquest 
món tan necessitat. Si despertem 
la nostra consciència, no només 
les persones sinó també la nostra 
relació amb la Terra estarà plena 
de pau i harmonia. 

En aquesta època tan plena de 
pors i conflictes, Espiritualizarse 
ens parla d'una comprensió so- 
bre el sentit que tot té quan s'in- 
tegra en una cosa més gran, una 
causació que ve des de dalt i que 
recondueix totes les coses cap al 
bé. Això crea un sentit d'accepta- 
ció d'aquesta voluntat divina, que 
supera qualsevol resignació i nega- 
tivitat i que és plena d'esperança. 
Es tracta d'una comprensió espi- 
ritual, sobretot de la llei de l'amor 
que ho regeix tot i ho integra tot. 
És un projecte de pau: aquesta vida 
no podem controlar-la amb la raó 
perquè el més bàsic, que és la prò- 
pia vida, és un regal diví, per això 
el millor és deixar-ne les regnes al 
que ve de dalt: si perdem l'agen- 
da pròpia i aprenem a deixar-nos 
portar per aquesta energia divina 
que ens acompanya, podrem evo- 
lucionar d'una manera més plena: 
les pors desapareixeran en deixar 
de voler controlar el nostre dia a 
dia, la pau profunda anirà niant a 
la nostra ànima, i l'anirem portant 
allà on anem, per fer el món més 
sostenible. Necessitem construc- 
tors de pau per desenvolupar una 
fraternitat universal. 

Persones, 
germans (I) 


«No són invasors, són éssers 
humans.» Els bisbes espanyols 
han hagut de recordar una veri- 
tat tan elemental com aquesta 
arran de la matança d'almenys 
37 persones que volien creuar 
la tanca de Melilla. Per si algú 
no n'està assabentat, val la 
pena recordar els fets: el dia 
de Sant Joan un grup d'entre 
1.000 i 2.000 migrants, majori- 
tàriament del Sudan i del Txad, 
van començar a saltar el mur 
fortificat que separa Espanya 
del Marroc (i, per tant, Europa 
d'Àfrica). Per tal d'impedir-ho la 
policia marroquina va carregar 
amb una violència inusual. La 
majoria de morts es van pro- 
duir a conseqüència d'aques- 
tes pallisses i també de l'allau 
humana causada pel pànic. Les 
persones que van aconseguir 
saltar el mur van ser reprimides 
per la Guàrdia Civil i la policia 
espanyola, les quals —un altre 
fet inèdit fins ara— van obrir la 
porta als gendarmes magribins, 
que van arrossegar migrants de 
nou cap al costat marroquí per 
tal de continuar-los apallissant. 
Mentre els bisbes espanyols 
recordaven que els immigrants 
africans són persones, i el papa 
Francesc demanava pregar 
«per aquests germans que 

han mort mentre buscaven 
l'esperança d'una vida millor», 
el govern espanyol, per mitjà 
del seu president, es felicitava 
per dl'extraordinari treball que 
ha fet el govern marroquí en 
coordinació amb les forces i 
cossos de seguretat de l'Estat. 
La Unió Europea i la Comissió 
Europea, fent gala de la fredor 
habitual, ni tan sols han cregut 
necessari lamentar els fets, que 
—no ho oblidem— han passat a 
la seva frontera. Diverses ONG, 
algunes d'elles cristianes, i fins 
i tot la mateixa ONU han dema- 
nat una investigació indepen- 
dent, però de moment ningú 
no s'ha sentit interpel-lat. 

